**LITGRID AB**

**VALDYBOS POSĖDŽIO PROTOKOLAS**

2019 m. vasario 15 d. Nr. 3

Vilnius

LITGRID AB, juridinio asmens kodas 302564383, buveinė registruota adresu A. Juozapavičiaus g. 13, Vilnius, Lietuvos Respublika, duomenys kaupiami ir saugomi Juridinių asmenų registre (toliau — Bendrovė), valdybos posėdis įvyko 2019 m. vasario 15 d.

Valdybos posėdis buvo sušauktas vadovaujantis 2016 m. rugsėjo 23 d. LITGRID AB valdybos sprendimu Nr. 3.1. (protokolo Nr. 44) patvirtinto LITGRID AB valdybos darbo reglamento 23.7., 32, 35-36, 48-50 punktuose nustatyta neeilinio valdybos posėdžio sušaukimo ir balsavimo jame tvarka. Valdybos posėdis įvyko valdybos nariams balsuojant raštu (balsavimo biuleteniai pridedami).

Valdybos nariai patvirtino, kad valdybos posėdis sušauktas tinkamai, laikantis nustatytų procedūrų.

Posėdyje dalyvavo visi Bendrovės valdybos nariai:

1. *Algirdas Juozaponis*, UAB „EPSO-G“ finansų direktorius;
2. *Domas Sidaravičius*, ERGO Invest SIA bendrovės vadovas ir valdybos narys;
3. *Nemunas Biknius,* UAB „EPSO-G“ Strategijos ir plėtros direktorius;
4. *Rimvydas Štilinis,* UAB „EPSO-G“ Infrastruktūros direktorius;
5. *Šarūnas Nedzinskas,* UAB „Skuba“ finansų direktorius.

Posėdyje dalyvavo 5 (penki) iš 5 (penkių) išrinktų ir einančių pareigas valdybos narių. Vadovaujantis Bendrovės įstatų 49 punktu, kvorumas nustatytas, valdyba gali priimti sprendimus (nustačius, kad kvorumas yra, laikoma, kad jis yra viso posėdžio metu).

Posėdžio pirmininkas — LITGRID AB valdybos pirmininkas, UAB „EPSO-G“ Infrastruktūros direktorius *Rimvydas Štilinis*.

Posėdžio sekretorė — LITGRID AB valdybos sekretorė, generalinio direktoriaus padėjėja *Sigita Ropienė.*

Valdybos posėdyje buvo svarstomas šis **DARBOTVARKĖS** klausimas, kurio teikimas atitinka LITGRID AB Valdybos darbo reglamento nuostatas:

|  |  |  |  |
| --- | --- | --- | --- |
| Nr. | Svarstomi klausimai | Tipas | Informacijos rengėjas |
|  | Dėl ilgalaikio turto sukūrimo už kainą, didesnę kaip 3 000 000 EUR („LitPol link jungties išplėtimo I etapas“) — dėl pritarimo esminėms sandorio sąlygoms ir neeilinio visuotinio akcininkų susirinkimo sušaukimo | Sprendimas | Rūta Ramanauskaitė, LITGRID AB l. e. p. Teisės skyriaus vadovė Juozas Abaravičius, LITGRID AB Sinchronizacijos programos valdymo skyriaus vyresnysis projektų vadovas  |

1. **SVARSTYTA. Dėl ilgalaikio turto sukūrimo už kainą, didesnę kaip 3 000 000 EUR („LitPol link jungties išplėtimo I etapas“) — dėl pritarimo esminėms sandorio sąlygoms ir neeilinio visuotinio akcininkų susirinkimo sušaukimo.**

<...>

**BALSAVIMAS: 5 (penki) balsai „už“, 0 (nulis) balsų „prieš“. Valdybos nariai vienbalsiai balsavo ,,UŽ“ siūlomo sprendimo priėmimą.**

**NUTARTA:**

**1. Pritarti ilgalaikio turto — („LitPol link jungties išplėtimo I etapas“) — sukūrimui, sudarant projektavimo ir statybos darbų pirkimo sutartį su „Žilinskis ir Co“, UAB (juridinio asmens kodas: 304317232, adresas: Užtvankos g. 17, Dainių k., LT-74202 Jurbarko r.), kurios priimta sutarties suma be PVM – 21 647 000,00 EUR, su PVM – 26 192 870,00 EUR.**

**2. Patvirtinti esmines „LitPol link jungties išplėtimo I etapas“ projektavimo ir statybos darbų pirkimo sutarties sąlygas:**

**2.1. Bendrosios sąlygos. Tarptautinės inžinierių konsultantų federacijos (Fédération Internationale des Ingénieurs-Conceils, FIDIC) išleistos Rangovo projektuojamų statybos ir inžinerinių darbų, elektros ir mechanikos įrenginių projektavimo ir statybos bei įrangos sutarties sąlygos (Geltonoji knyga), pirmas leidimas 1999 m. (antroji pataisyta laida lietuvių kalba, 2007 m.);**

**2.2. Projekto apimtis (Sutarties objektas ir dalykas). Sutarties etapai. Rangovas įsipareigos atlikti LitPol Link jungties išplėtimo pirmojo etapo Alytaus keitiklių stoties teritorijoje darbus (Projektas). Sutarties dalykas. 400/330 kV galios autotransformatoriai, užtikrinantys ne mažesnį kaip 1800 MVA elektrinės galios pralaidumą, kurie turi būti įrengti Alytaus keitiklių stotyje, tam reikiami Alytaus 400 kV ir 330 kV skirstyklų išplėtimo darbai, reikiamos įrengti arba pertvarkyti elektros linijos bei Alytaus 400 kV skirstyklos savųjų reikmių maitinimo pertvarkymas, tokiu būdu išplečiant tarpsisteminę Lietuvos ir Lenkijos jungtį LitPol Link ir užtikrinant techninę galimybę sujungti Lietuvos ir Lenkijos elektros sistemas darbui avariniu sinchroniniu režimu (Objektas).**

**Projektas susideda iš 3 etapų:**

**I etapas (PAV atranka) – atlikti atrankos dėl Objekto poveikio aplinkai vertinimo procedūras ir pateikti Užsakovui atrankos išvadą dėl poveikio aplinkai vertinimo;**

**II etapas (Techninio projekto parengimas ir statybą leidžiančio dokumento gavimas).**

**III etapas (Rangos darbai) – parengti Objekto statybos darbo projektą, atlikti ir užbaigti Objekto statybos Darbus, įskaitant sėkmingai atliktus visus bandymus, ir gauti bei pateikti Užsakovui Objekto statybos užbaigimo aktą.**

**2.3. Sutarties rūšis. Poveikio aplinkai vertinimo, projektavimo ir statybos rangos darbų sutartis;**

**2.4. Sutarties įgyvendinimo terminai. Projektas turi būti užbaigtas iki 2020-12-31. Sutartis taip pat apims ir Rangovo įsipareigojimus per garantinius terminus.**

**2.5. Sutarties įvykdymo užtikrinimas. Rangovas turės pateikti Užsakovui (A) Sutarties įvykdymo užtikrinimą. Sutarties įvykdymo užtikrinimui pateikiama pirmo pareikalavimo, neatšaukiama ir besąlyginė banko garantija. Garantijos dydis turi būti 10% Priimtos Sutarties sumos už visą Projektą.**

**2.6. Sutarties kainodara ir kaina. Priimta Sutarties suma už visą Projektą bus fiksuota.**

**Kiekvienas Sutarties etapas turės savo fiksuotą kainą – Priimtą Sutarties sumą. Kiekvieno etapo kaina bus mokama dalimis, kurių dydis nustatytas Sutarties projekto priede kaip procentinė dalis nuo priimtos Sutarties sumos. Mokėjimai susieti su pasiektais tarpiniais rezultatais. Mokėjimų grafikai bus Sutarties priedas. Prie Sutarties bus pridėtos Kainodaros taisyklės kaip priedas.**

**2.7. Atsiskaitymo tvarka. Mokėjimai Rangovui bus atliekami pagal mokėjimų žiniaraštį. Mokėjimo terminas – per 30 dienų nuo Rangovo PVM sąskaitos faktūros pateikimo naudojantis informacinės sistemos „E- sąskaita“ priemonėmis dienos. Visi mokėjimai atliekami eurais.**

**2.8. Išankstinis mokėjimas (avansas). Rangovas turės teisę gauti išankstinį mokėjimą (avansą) – 5% nuo Priimtos Sutarties sumos už visą Projektą – su sąlyga, jog pateiks Užsakovui pirmo pareikalavimo, neatšaukiamą ir besąlyginę banko garantiją avanso sumai ir Sutarties įvykdymo užtikrinimą.**

**2.9. Bendros atsakomybės ribos. Bus taikomos tokios ribos Šalių atsakomybei už tiesioginius nuostolius pagal Sutartį:**

**(A) Bendra Rangovo atsakomybė neviršys 100% Sutarties kainos;**

**(B) Rangovo atsakomybė už vėlavimus neviršys 10% Sutarties kainos;**

**• Bendra Užsakovo atsakomybė neviršys 100% Sutarties kainos.**

**• Bauda už vėlavimą pateikti programą - 5 000 eurų bauda už vėlavimą pateikti pradinę programą.**

**• 100 eurų bauda už kiekvieną uždelsimo dieną, kai vėluojama pateikti atnaujintą programą.**

**• Bendra atsakomybė už vėlavimą pateikti programą ar atnaujintą programą negali viršyti 10 000 eurų.**

**• Kompensacija už uždelsimą - Už I etapo vėlavimą - 0.04% nuo Priimtos Sutarties sumos už I etapą už kiekvieną dieną, mokama eurais.**

**• Už II etapo vėlavimą - 0.04% nuo Priimtos Sutarties sumos už II etapą už kiekvieną dieną, mokama eurais.**

**• Už Kritinės datos, iki kada Rangovas privalo pateikti Užsakovui galutinius Techninius sprendinius, praleidimą - 0,04% nuo Priimtos Sutarties sumos už visą Projektą už kiekvieną dieną, mokama eurais.**

**• Už III etapo vėlavimą - 0,04% nuo Priimtos Sutarties sumos už visą Projektą už kiekvieną dieną, mokama eurais.**

**<...>**

**PRIDEDAMA:**

***1 priedas*.** NETEIKIAMA:

1

1.2. NETEIKIAMA.

***<...>***

Valdybos pirmininkas \_\_\_\_\_\_\_\_\_\_\_\_\_\_\_ Rimvydas Štilinis

Valdybos sekretorė \_\_\_\_\_\_\_\_\_\_\_\_\_\_\_ Sigita Ropienė